ঘরে হিংস্র জানোয়ার ঢুকলে সেটি তাড়ানোতেই বুদ্ধিমত্তা। “নির্মূল করো অন্যায়” মহান আল্লাহর হুকুমটি তো এভাবেই পালিত হয়। কিন্তু সে হামলাকারি জন্তুটির কারণে ঘরে আগুন দেয়াটি শাস্তিযোগ্য অপরাধ। দেশও তেমনি স্বৈরাচারের দখলে যেতে পারে। সে স্বৈরাচারি শাসক নানারূপ অবিচারও প্রতিষ্ঠা করতে পারে। মুসলমানগণ তো তখন লড়বে দেশ থেকে স্বৈরাচার সরাতে। লড়বে সুবিচারের প্রতিষ্ঠায়। সে স্বৈরাচারের কারণে দেশ ভাঙ্গা তো ফৌজদারি অপরাধ। অথচ মুজিব ও তার অনুসারিরা তো সে গুরুতর অপরাধের সাথেই জড়িত। দেশে স্বাধীনতা,সুবিচার ও গণতন্ত্র প্রতিষ্ঠা নিয়ে মুজিবের কোন আগ্রহই ছিল না। সেগুলি বরং তিনি নিজ শাসনামলে বাংলাদেশেও প্রতিষ্ঠা হতে দেননি। তার একমাত্র এজেন্ডা ছিল যেকোন মূল্যে পাকিস্তান ভাঙ্গা ও মুসলমানদের শক্তিহীন করা। পাকিস্তান প্রতিষ্ঠার প্রথম দিন থেকেই মুজিব তাই দেশটির শত্রুতে পরিণত হন। সেটি বুঝা যায় পাকিস্তানের জেল থেকে ফিরে এসে ১৯৭২ সালে ১০ জানুয়ারির সহরোয়ার্দি উদ্যানে দেয়া তার ভাষনে। সে জনসভায় মুজিব বলেছিলেন, পাকিস্তান ভেঙ্গে বাংলাদেশ সৃষ্টির লক্ষে কাজ তিনি একাত্তরে শুরু করেননি,শুরু করেন ১৯৪৭ সাল থেকেই। অর্থাৎ পাকিস্তান সৃষ্টির প্রথম বছর থেকেই। (লেখক নিজ কানে সে কথাটি শুনেছেন।) পাকিস্তান ভাঙ্গার এ এজেন্ডা নিয়ে ভারতীয় শাসকচক্রের সাথে মুজিবের মনের মিলটি ছিল গভীর। ভারতের শাসক চত্রুটিও পাকিস্তান প্রতিষ্ঠার প্রথম দিন থেকেই দেশটিকে মেনে নিতে পারিনি। ফলে মুজিবকে রিক্রট করা ভারতের জন্য এজন্যই অতি সহজ হয়ে যায়। পাকিস্তান ভাঙ্গার অভিন্ন এজেন্ডা নিয়ে মুজিবের সাথে দিল্লির শাসক চক্রের গড়ে উঠে নিবীড় কোয়ালিশন। একাত্তরে পাকিস্তান ভেঙ্গে গেছে। কিন্তু আজও বেঁচে আছে ভারতের সাথে আওয়ামী বাকশালীদের কোয়ালিশনটি।এখন লক্ষ্য,বাংলাদেশ থেকে ইসলামপন্থিদের নির্মূল। কারণ,বাংলাদেশে ইসলামপন্থিদের বিজয় ঘটলে পাকিস্তান ভাঙ্গার মূল লক্ষ্যটি বানচাল হয়ে যাবে। এ এজেন্ডাটি নিয়েও ভারতের সাথে বাকশালীদের মনের মিলটি অতি গভীর। ফলে বিপুল ভাবে বেড়েছে বাকশালীদের উপর ভারতের বিনিয়োগ।